ai4bharat/Pralekha huggingface dataset:
பிரதமர் அலுவலகம்
இந்தி திரைப்படங்களின் வசனங்களுடன் இந்தி தினத்தை கொண்டாடியதற்காக இஸ்ரேல் தூதரகத்திற்கு பிரதமர் பாராட்டு
பிரதமர் திரு. நரேந்திர மோடி, இஸ்ரேல் தூதரகம் இந்தி தினத்தை கொண்டாடியதை இந்தி திரைப்படங்களின் பிரபலமான வசனங்கள் மூலம் பாராட்டியுள்ளார். தூதரகத்தின் முயற்சி மகத்தானது என்று பிரதமர் கூறினார்.
பிரதமரின் சமூக ஊடக பதிவு;
“பாரம்பரியம், கௌரவம், ஒழுக்கம்... இவையே இந்த இஸ்ரேல் தூதரகத்தின் மூன்று தூண்கள்.
இந்தியத் திரைப்படங்களின் உரையாடல்களின் மூலம் இந்தி தொடர்பான இஸ்ரேலிய தூதரகத்தின் இந்த முயற்சி அபாரமானது."
வணிகம் மற்றும் தொழில்துறை அமைச்சகம்
2013-14-ம் ஆண்டில் இருந்து நாட்டின் சர்க்கரை ஏற்றுமதி 291% வளர்ச்சி அடைந்துள்ளது
கடந்த 2013-14-ம் நிதியாண்டில் 1,177 மில்லியன் அமெரிக்க டாலராக இருந்த நாட்டின் சர்க்கரை ஏற்றுமதி 2021-22-ம் நிதியாண்டில் 4600 மில்லியன் அமெரிக்க டாலராக 291% அசுர வளர்ச்சி அடைந்துள்ளது. வர்த்தக புலனாய்வு மற்றும் புள்ளிவிவர இயக்குநரகத்தின் தரவுகளின்படி, இந்தியா உலகம் முழுவதும் 121 நாடுகளுக்கு சர்க்கரையை ஏற்றுமதி செய்துள்ளது.
சர்க்கரை ஏற்றுமதி முந்தைய ஆண்டை விட 2021-22-ம் ஆண்டில் 65 சதவீதம் அதிகரித்துள்ளது. அதிக சரக்கு கட்டணங்கள், கொள்கலன் பற்றாக்குறை போன்ற சிக்கல்கள் மற்றும் COVID19 தொற்று பாதிப்பு காரணமாக ஏற்பட்ட சவால்களுக்கு மத்தியில் இந்த வளர்ச்சி எட்டப்பட்டுள்ளது.
இந்த வரலாற்றுச் சாதனை குறித்து மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம், மற்றும் ஜவுளித்துறை அமைச்சர் திரு பியூஷ் கோயல் வெளியிட்டுள்ள டுவிட்டர் பதிவில், உலகளாவிய சந்தைகளை பயன்படுத்திக்கொள்வதன் மூலம் விவசாயிகள் தங்கள் வருமானத்தை அதிகரித்துக்கொள்ள பிரதமர் மோடி அரசின் கொள்கைகள் உதவிடும் என்று கூறியுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817808
கலாசாரத்துறை அமைச்சகம்
பேலூர் மற்றும் சோம்நாத்பூரில் உள்ள ஹொய்சாள கோவில்களை யூனெஸ்கோவின் சர்வதேச பாரம்பரிய பட்டியலில் சேர்ப்பதற்கு மத்திய அரசு முன்மொழிந்துள்ளது: திரு. ஜி. கிஷன் ரெட்டி
விடுதலையின் அமிர்தப் பெருவிழாவின் ஒரு பகுதியாக, தேவயத்தனம் - இந்தியக் கோயில் கட்டிடக்கலையின் பயணம் என்ற இரண்டு நாள் சர்வதேச மாநாட்டை மத்திய கலாச்சார அமைச்சகத்தின் இந்திய தொல்லியல் துறை கர்நாடகாவின் ஹம்பியில் 2022 பிப்ரவரி 25-26 தேதிகளில் நடத்துகிறது.
மத்திய கலாச்சாரம், சுற்றுலா மற்றும் வடகிழக்கு பகுதி மேம்பாடு அமைச்சர் திரு. ஜி. கிஷன் ரெட்டி மாநாட்டை இன்று தொடங்கி வைத்தார். மத்திய கலாச்சாரத்துறை இணை அமைச்சர் திரு. அர்ஜுன் ராம் மேக்வால் பதிவு செய்யப்பட்ட செய்தி மூலம் மாநாட்டில் உரையாற்றினார்.
நிகழ்ச்சியில் பேசிய திரு. கிஷன் ரெட்டி, பேலூர் மற்றும் சோம்நாத்பூரில் உள்ள ஹொய்சாள கோவில்களை யூனெஸ்கோவின் சர்வதேச பாரம்பரிய பட்டியலில் சேர்ப்பதற்கு மத்திய அரசு முன்மொழிந்துள்ளது என்றார்.
இந்திய கலை, அறிவு, கலாச்சாரம், ஆன்மீகம், புதுமை மற்றும் கல்வி ஆகியவற்றின் மையங்களாக கோவில்கள் இருந்து வருகின்றன என்று திரு. அர்ஜுன் ராம் மேக்வால் கூறினார்.
கோவில்களின் தத்துவ, ஆன்மீக, சமூக, பொருளாதார, தொழில்நுட்ப, அறிவியல், கலை மற்றும் கட்டிடக்கலை அம்சங்களைப் பற்றி விவாதிப்பதே மாநாட்டின் நோக்கமாகும். கோவில் கட்டிடக்கலையின் பல்வேறு பாணிகளின் பரிணாமம் மற்றும் மேம்பாடு குறித்த உரையாடலைத் தொடங்கவும் உத்தேசிக்கப்பட்டுள்ளது.
அறிஞர்கள், இந்திய வரலாற்று, தொல்லியல், கலாச்சாரம் மற்றும் கட்டிடக்கலை மாணவர்கள் மற்றும் பொதுமக்களுக்கு இந்த மாநாடு பயனுள்ளதாக இருக்கும். நமது பாரம்பரியத்தைக் கற்று மதிக்க வேண்டும் எனும் ஆர்வத்தை அறிஞர்கள் மற்றும் மாணவர்களிடையே உருவாக்குவது, மாநாட்டின் நோக்கம் ஆகும்.
இந்திய வாழ்க்கையின் ஒருங்கிணைந்த பகுதியாக கோயில்கள் எப்போதுமே இருந்து வருகின்றன. கோயில் கட்டுமானம் என்பது ஒரு புனிதமான செயலாக இந்தியத் துணைகண்டத்தில் மட்டுமில்லாமல், தென்கிழக்கு மற்றும் கிழக்கு ஆசியா போன்ற அண்டை நாடுகளிலும் கருதப்பட்டது. எனவே, கோவில் கட்டிடக்கலை மற்றும் நுட்பம் இந்தியாவில் இருந்து மற்ற பகுதிகளுக்கு எவ்வாறு பரவியது மற்றும் இந்தக் கலை எவ்வாறு மாற்றம் அடைந்தது என்பது சுவாரசியமான ஆய்வாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801126
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
செயல் திறன் மிக்க கழிவு மேலாண்மை மூலம் பல்லுயிரைப் பாதுகாத்தல்
உலகச் சுற்றுச்சூழல் தினம் 2020-ஐ ஒட்டி, மத்திய வீட்டு வசதி மற்றும் நகர்ப்புற விவகாரத்துறை  இணையமைச்சர் திரு. ஹர்தீப் சிங் பூரி, புதுதில்லி நிர்மாண் பவனில் அறுவுறுத்தல்கள் தொடரைத் தொடங்கி வைத்தார். ‘’செயல் திறன் மிக்க கழிவு மேலாண்மை மூலம் பல்லுயிரைப் பாதுகாத்தல்’’ என்ற தலைப்பில் இந்த நிகழ்ச்சி இணையதளம் மூலம் நேரடியாக நடைபெற்றது. இதில், மத்திய வீட்டு வசதி மற்றும் நகர்ப்புற விவகார அமைச்சகச் செயலர் திரு. துர்காசங்கர் மிஸ்ரா, இணைச்செயலரும், தூய்மை இந்தியா - நகர்ப்புற தேசிய இயக்க இயக்குநருமான திரு. வி.கே.ஜிண்டால் ஆகியோர் கலந்து கொண்டனர்.
தூய்மை இந்தியா நகர்ப்புற இயக்கத்தின் கீழ் செயல்படும் பொது சுகாதாரம் மற்றும் சுற்றுச்சூழல் பொறியில் அமைப்பு தயாரித்த இந்த மூன்று ஆலோசனைகளில், ‘நகராண்மை திடக்கழிவுக்கான பொருள் மீட்பு வசதிகள் குறித்த ஆலோசனை’, ‘நிலப்பரப்பு மீட்பு குறித்த ஆலோசனை’, ‘ ஆன்-சைட், ஆப்-சைட் கழிவு மேலாண்மை நடைமுறைகள் குறித்த ஆலோசனை ஆவணம்’ ஆகியவை அடங்கும்.
இந்த நிகழ்ச்சியில் உரையாற்றிய அமைச்சர், ‘’இந்த நாளில், பல்லுயிர்ப் பாதுகாப்பு மற்றும் செயல்திறன் மிக்க திடக்கழிவு மேலாண்மை ஆகியவை இடையே உள்ள இயற்கையான தொடர்பை மீண்டும் கொண்டுவர நமக்கு வாய்ப்பு கிட்டியுள்ளது. தூய்மை மற்றும் பல்லுயிர்ப் பாதுகாப்பு கை கோர்த்துச் செயல்பட வேண்டும் ‘’ என்று கூறினார். ‘’தூய்மை இந்தியா நகர்ப்புற இயக்கத்தை மாண்புமிகு பிரதமர் 2014-ஆம் ஆண்டு தொடங்கிய போது, திறந்தவெளிக் கழிப்பிடமற்ற நகர்ப்புற இந்தியாவை உருவாக்குதல், 100% திடக்கழிவு மேலாண்மை ஆகிய இரண்டு நோக்கங்களைக் கொண்டதாக இருந்தது. இந்த இரண்டிலும் குறிப்பிடத்தக்க முன்னேற்றங்களை நாம் அடைந்துள்ளோம். நகர்ப்புறங்களில் கிட்டத்தட்ட அனைத்துப் பகுதிகளிலும் இன்று திறந்த வெளிக் கழிப்பிடங்கள் இல்லாமலும், திடக்கழிவை அறிவியல் ரீதியில் நடைமுறைப்படுத்துவதும் நிலவுகின்றன. இந்த இயக்கம் 2014-ஆம் ஆண்டு தொடங்கும்போது, வெறும் 18 சதவீதமாக இருந்த நிலை மாறி தற்போது, மூன்று மடங்குக்கும் அதிகமாக, அதாவது 65 சதவீதமாக உள்ளது. இருப்பினும், இன்னும் வெகு தூரம் போக வேண்டியுள்ளது. முழுமையான சுகாதாரம் மற்றும் திடக்கழிவு மேலாண்மைக்கு இடையூறாக உள்ள சில முக்கிய பிரச்சினைகளுக்கு நீடித்த தீர்வு காணுவதைக் கண்டறியும் முயற்சியாக எனது அமைச்சகம் இன்று வெளியிட்டுள்ள ஆவணங்கள் இருக்கும்‘’ என்று அவர் மேலும் கூறினார். ‘ மலசுர் – திறந்தவெளி கழிப்பிட அரக்கன்’ எனப்பெயரிடப்பட்டுள்ள மலக்கசடு மேலாண்மை குறித்த தகவல் பிரச்சாரத்துக்கான கையேடும் இன்று அமைச்சகத்தால் வெளியிடப்பட்டது. பிபிசி ஊடக நடவடிக்கையின் ஆதரவுடன் கருத்துருவாக்கம் செய்யப்பட்டு பல்வேறு தகவல்கள் அடங்கிய இந்த உபகரணக் கையேடு ஆங்கிலம் மற்றும் 10 இந்திய மொழிகளில் வெளியிடப்பட்டுள்ளன.
இந்த நிகழ்ச்சியைத் தொடர்ந்து, ‘ இந்தியாவில் ஆன்-சைட், ஆப்-சைட் கழிவு மேலாண்மை நடைமுறைகளுக்கான வரைவு ஆலோசனை’ என்பது குறித்த மெய்நிகர் கருத்தரங்கு நடைபெற்றது. மாநிலங்கள், நகர்ப்புற உள்ளாட்சி அமைப்புகள் ஆகியவற்றைச் சேர்ந்த பிரதிநிதிகள், கல்வியாளர்கள், இந்த விஷயம் தொடர்பான நிபுணர்கள் என நூற்றுக்கும் மேற்பட்டோர் இதில் கலந்து கொண்டனர்.
(Visitor Counter : 200
சிறப்பு சேவைகள் மற்றும் கட்டுரைகள்
2021-22-ஆம் ஆண்டுக்கான சிஏஜி தணிக்கை அறிக்கை தமிழக அரசிடம் ஒப்படைக்கப்பட்டது
2021-22-ஆம் ஆண்டுக்கான தமிழக அரசின் நிதி கணக்குகள் பற்றிய சிஏஜி தணிக்கை அறிக்கை தமிழக அரசிடம் 12.01.2023 அன்று ஒப்படைக்கப்பட்டது.
இது குறித்து தலைமை கணக்கு தணிக்கை அதிகாரி அலுவலகம் வெளியிட்டுள்ள செய்திக்குறிப்பில் கூறப்பட்டுள்ளதாவது:-
1971-ம் ஆண்டு சட்டத்தின்படி, தலைமை கணக்கு தணிக்கை அதிகாரிக்கு அளிக்கப்பட்டுள்ள அதிகாரத்தின்படி, தமிழ்நாடு அரசின் நிதி கணக்குகள், வரவு-செலவு திட்டங்களை ஆண்டு தோறும் ஆய்வு செய்து அறிக்கை அளிக்கப்பட்டு வருகிறது. 2021-22-ம் ஆண்டு சட்டப்பேரவையில் நிறைவேற்றப்பட்ட முன்பண மானிய கோரிக்கைக்கான கணக்குகள், கூடுதல் மானிய கோரிக்கைக்கான கணக்குகள் உள்ளிட்டவற்றை தணிக்கை செய்து அறிக்கையாக தயாரிக்கப்பட்டு, சிஏஜி கையெழுத்துப் பெறப்பட்டு, சட்டப்பேரவையில் தாக்கல் செய்யப்படுவதற்காக, 12.01.2023 அன்று மாநில அரசிடம் ஒப்படைக்கப்பட்டது.
இவ்வாறு அதில் கூறப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியர்கள் நலன் மற்றும் கர்மயோகி இயக்கத்தைப் பற்றிய அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், கீழ்க்கண்ட தகவல்களை அளித்தார்.
கொவிட்-19-இன் போது ஓய்வூதியர்கள் நலனுக்காக பல்வேறு நடவடிக்கைகள் அரசால் எடுக்கப்பட்டது. சுமார் 20 இந்திய நகரங்களில் உள்ள ஓய்வூதியர்களுடன் இணையம் மூலமான உரையாடல் நிகழ்ச்சி ஒன்று நடத்தப்பட்டது.
ஓய்வூதியர்களின் உடல் நலனை உறுதி செய்வதற்காக, யோகா பற்றிய இணைய நிகழ்ச்சி ஒன்றும் நடத்தப்பட்டது. கொவிட்-19 காலத்தில் ஓய்வூதியத்தை குறித்த நேரத்தில் வழங்குவதற்காகவும் நடவடிக்கைகள் எடுக்கப்பட்டன.
2003 டிசம்பர் 22-ஆம் தேதியிட்ட நிதி அமைச்சகத்தின்  அறிவிப்பின் படி, மத்திய அரசு பணியாளர்களுக்கு தேசிய ஓய்வூதிய திட்டம் அறிமுகப்படுத்தப்பட்டது. இது தொடர்பாக 2020 பிப்ரவரி 17 அன்று வெளியிட்ட உத்தரவுகளை மாற்றும் திட்டம் எதுவிமில்லை.
குடிமைப் பணிகளில் திறன் வளர்த்தலுக்கான தேசிய திட்டமான கர்மயோகி இயக்கம் ஆறு அம்சங்களை அடிப்படையாகக் கொண்டுள்ளது: கொள்கை கட்டமைப்பு, நிறுவன கட்டமைப்பு, போட்டித்திறன் கட்டமைப்பு, டிஜிட்டல் கற்றல் கட்டமைப்பு, மின்னணு மனித வள மேம்பாட்டு திட்டம் மற்றும் கண்காணித்தல் மற்றும் மதிப்பிடுதல் கட்டமைப்பு.
(Visitor Counter : 60
பிரதமர் அலுவலகம்
குவைத் நாட்டின் பிரதமராக மீண்டும் நியமிக்கப்பட்டுள்ள ஷேக் சபா அல்-கலீத் அல்-ஹமாத் அல்-சபாவுக்கு பிரதமர் வாழ்த்து
குவைத் நாட்டின் பிரதமராக மீண்டும் நியமிக்கப்பட்டுள்ள மேதகு ஷேக் சபா அல்-கலீத் அல்-ஹமாத் அல்-சபாவுக்கு, பிரதமர் திரு.நரேந்திர மோடி வாழ்த்துத் தெரிவித்துள்ளார்.
திரு.மோடி பகிர்ந்துள்ள தொடர் டுவிட்டர் பதிவுகளில், “டிசம்பர் 5 ஆம் தேதியன்று வெற்றிகரமாக நடைபெற்ற தேசிய சட்டப் பேரவை தேர்தல்களை அடுத்து, குவைத் நாட்டின் பிரதமராக மீண்டும் நியமிக்கப்பட்டுள்ள மேதகு ஷேக் சபா அல்-கலீத் அல்-ஹமாத் அல்-சபாவுக்கு எனது அன்பான நல்வாழ்த்துகள்.
குவைத் மன்னரான மேதகு ஷேக் நவாஃப் அல்-அகமது அல்-ஜபீர் அல்-சபாவின் தொலைநோக்கு தலைமையின் கீழ், மிகச் சிறப்பான நமது இருதரப்பு உறவுகள் மென்மேலும் செழித்தோங்கும் என்று நான் நம்புகிறேன்” என்று தெரிவித்துள்ளார்.
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தர தொழில் நிறுவனங்களின் டிஜிட்டல் அதிகாரமளித்தல் மற்றும் வணிகத்தை எளிதாக்குவதற்கான டிஜிட்டல் முன்னெடுப்புகள்
குறு மற்றும் சிறு தொழில்களுக்கான கடன் உத்தரவாத அறக்கட்டளை நிதி 2000-01 ஆம் ஆண்டில் தொடங்கப்பட்டதிலிருந்து, ஜூன் 30, 2023 வரை குறு மற்றும் சிறு தொழில்களுக்கான கடன் உத்தரவாத திட்டத்தின் கீழ் ரூ.4,50,163 கோடி மதிப்பிலான உத்தரவாதங்கள் வழங்கப்பட்டுள்ளன.
தொழில்நுட்ப மேம்பாட்டிற்கான கடன் இணைக்கப்பட்ட மூலதன மானியத் திட்டத்தின் கீழ், மொத்தம் 87,680 மானியங்கள் ரூ.5,644 கோடி வழங்கப்பட்டுள்ளன. இந்த திட்டம் 31.03.2020 வரை அமலில் இருந்தது.
புத்தொழில் இந்தியா திட்டத்தின் கீழ், புத்தொழில்களுக்கான நிதி மற்றும் புத்தொழில் இந்தியா விதை நிதி திட்டம் ஆகியவற்றை அரசு செயல்படுத்தி வருகிறது. இந்த இரண்டு திட்டங்களும் நாடு தழுவிய அளவில் செயல்படுத்தப்படுகின்றன. இதன் கீழ், ஏப்ரல் 30, 2023 நிலவரப்படி, சிட்பி மூலம் 114 மாற்று முதலீட்டு நிதிக்கு ரூ. 9,121 கோடியும், ஏப்ரல் 30, 2023 நிலவரப்படி, 160 தொழில் காப்பகங்களுக்கு ரூ.611.36 கோடி நிபுணர் ஆலோசனைக் குழுவால்  ஒப்புதல் அளிக்கப்பட்டுள்ளது.
குறு, சிறு மற்றும் நடுத்தரத் தொழில் நிறுவனங்களின் டிஜிட்டல் மேம்பாட்டை ஊக்குவிப்பதற்கும், எளிதாக வணிகம் செய்வதற்கும் அரசு பல்வேறு டிஜிட்டல் முன்னெடுப்புகளை மேற்கொண்டுள்ளது.
இத்தகவலை குறு, சிறு மற்றும் நடுத்தரத் தொழில் துறை இணையமைச்சர் பானு பிரதாப் சிங் வர்மா மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 197.95 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,11,711 கொவிட் சிகிச்சை பெறுபவர்கள் எண்ணிக்கை 0.26 சதவிதமாக உள்ளது.
குணமடைந்தோர் விகிதம் தற்போது 98.54 சதவீதம்
கடந்த 24 மணி நேரத்தில் 13,929 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,28,65,519 என அதிகரித்துள்ளது.
கடந்த 24 மணி நேரத்தில் 16,103 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.27 சதவீதம் ஆகும்
வாராந்திர பாதிப்பு விகிதம் 3.81 சதவீதம் ஆகும்
இதுவரை மொத்தம் 86.36 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,76,720 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1838908
பிரதமர் அலுவலகம்
நாடாளுமன்ற பட்ஜெட் கூட்டத்தொடருக்கு முன்னதாக பிரதமர் திரு. நரேந்திர மோடி வெளியிட்ட கருத்துக்கள்
நண்பர்களுக்கு நமஸ்காரம்,
இந்த தசாப்தத்தின் முதலாவது கூட்டத்தொடர் இன்று தொடங்குகிறது. இந்தியாவின் பிரகாசமான எதிர்காலத்துக்கு இந்த தசாப்தம் மிக முக்கியமானது. எனவே, சுதந்திரப் போராட்ட வீரர்களின் கனவுகளை வேகமாக நிறைவேற்றுவதற்கான பொன்னான வாய்ப்பு நமக்கு இப்போது கிடைத்துள்ளது. இந்த தசாப்தத்தை நல்ல முறையில் பயன்படுத்திக் கொள்ள வேண்டும். எனவே, ஒட்டுமொத்த தசாப்தத்தையும் மனதில் கொண்டு, பொருளுள்ள விளைவுகளை உருவாக்க வேண்டும் என்ற வகையில் கலந்தாடல்களும், கருத்துப் பரிமாற்றங்களும் நடைபெற வேண்டும். இதுதான் நாட்டின் எதிர்பார்ப்பாக உள்ளது.
நம் அனைவரையும் நாடாளுமன்றத்துக்கு அனுப்பிய மக்கள் நம் மீது நம்பிக்கைகளையும், எதிர்பார்ப்புகளையும் கொண்டிருக்கிறார்கள். ஜனநாயக மாண்புகளைப் பின்பற்றி, புனிதமான இந்த நாடாளுமன்றத்தில், வாய்ப்புகளை நல்ல முறையில் முழுமையாகப் பயன்படுத்தி, மக்களின் உயர்விருப்பங்களை நிறைவேற்றுவதற்கான பங்களிப்பை செய்ய நமக்கு எந்தத் தடையும் இருக்கக் கூடாது. நாடாளுமன்றத்தின் இந்த கூட்டத்தொடர் அதிக பயனுள்ளதாக அமையும் வகையில் எம்.பி.க்கள் செயல்படுவார்கள் என்ற முழு நம்பிக்கை எனக்கு உள்ளது.
இது பட்ஜெட் கூட்டத் தொடராகவும் உள்ளது. 2020 ஆம் ஆண்டில் தனித்தனி தொகுப்புத் திட்டங்களாக நான்கு அல்லது ஐந்து மினி பட்ஜெட்களை அளித்த பிறகு, நிதியமைச்சர் பட்ஜெட் சமர்ப்பிக்கும் வகையில், இந்திய வரலாற்றில் இந்தச் சூழல் முதல் முறையானதாக இருக்கும். அதாவது, 2020-ல் மின் பட்ஜெட்கள் ஒரு வகையில் தொடர்ந்தன. அந்த நான்கு ஐந்து பட்ஜெட்களின் தொடர்ச்சியாக இந்த பட்ஜெட் இருக்கும் என்ற நம்பிக்கையும் எனக்கு உள்ளது.
மாண்புமிகு குடியரசுத் தலைவரின் வழிகாட்டுதலின் கீழ் அவருடைய அறிவிப்புகளை பலப்படுத்த, நானும், நாடாளுமன்ற இரு அவைகளின் உறுப்பினர்களும் உறுதியுடன் செயல்படுவோம் என தெரிவித்துக் கொள்கிறேன்.
பல பல நன்றிகள்
(
விவசாயத்துறை அமைச்சகம்
வேளாண் – கடல்சார் பொருட்களை பதப்படுத்தும் தொழில் முனையங்களை மேம்படுத்தும் பிரதமரின் திட்டம்
மத்திய வேளாண் மற்றும் விவசாயிகள் நலத்துறை அமைச்சர் திரு.ராதா மோகன் சிங் தகவல்
வர்த்தக சபைகளின் கூட்டமைப்பு சார்பில் புதுதில்லியில் ஏற்பாடு செய்யப்பட்டிருந்த இரண்டு நாள் கண்காட்சி மாநாடு மற்றும் வேளாண் உணவு தொடர்பான, கருத்தரங்கை மத்திய வேளாண் மற்றும் விவசாயிகள் நலத்துறை அமைச்சர் திரு. ராதா மோகன் சிங், இன்று  தொடங்கி வைத்தார்.
அப்போது பேசிய அவர், விவசாயிகளின் வருவாயைப் பெருக்கும்வகையில், வேளாண் – கடல்சார் பொருட்களை பதப்படுத்தும் தொழில் முனையங்களை மேம்படுத்தும் பிரதமரின் திட்டம் நவீன உள்கட்டமைப்புடன் செயல்படுத்தப்படும் என்றார்.
விளை பொருட்களை உற்பத்தியாகும் இடங்களிலிருந்து, சில்லறை விற்பனைக் கூடங்களுக்கு கொண்டு செல்வதை திறமையாக நிர்வகிக்கும் வகையில் நடவடிக்கை எடுக்கப்படும் என்றும் அமைச்சர் கூறினார். நாட்டில் விவசாயிகள் உற்பத்தி செய்யும் பொருட்களுக்கு தகுந்த விலையை நிர்ணயம் செய்தால், விவசாயிகளின் வருமானம் உயர்வதுடன், நுகர்வோருக்கும் போதிய அளவு தரமான உணவுப் பொருட்கள் கிடைக்க வழி ஏற்படும் என்றார்.
மேலும், இதன்மூலம் அறுவடை காலத்திலும், அறுவடைக்குப் பின்னரும் பல்வேறு கட்டங்களில் விவசாயிகளுக்கு ஏற்படும் இழப்பீட்டை குறைக்க முடியும் என்றும் மத்திய அமைச்சர் நம்பிக்கை தெரிவித்தார்.
------
(Visitor Counter : 131
பிரதமர் அலுவலகம்
உலக சைக்கிள் தினத்தில் மகாத்மா காந்தியின் படத்தைப் பகிர்ந்துள்ளார் பிரதமர்
இன்று உலக மிதிவண்டி தினம் கடைபிடிக்கப்படுகிறது. இதையொட்டி, “சுற்றுச்சூழலுக்கான வாழ்க்கை முறை” என்ற கருத்தை குறிப்பிட்டுள்ள பிரதமர் திரு.நரேந்திர மோடி, மகாத்மா காந்தி மிதிவண்டி ஓட்டும் புகைப்படத்தைப் பகிர்ந்துள்ளார்.
பிரதமர் தனது ட்விட்டரில் கூறியிருப்பதாவது,
“சுற்றுச்சூழலுக்கான வாழ்க்கை முறை, இன்று உலக மிதிவண்டி தினம், நிலையான மற்றும் ஆரோக்கியமான வாழ்க்கை முறையை வழிநடத்த மகாத்மா காந்தியை விட சிறந்தவர் யார்”.
ரெயில்வே அமைச்சகம்
சென்னை-பெங்களூரு- மைசூரு புதிய புல்லட் ரயில் வழித்தடம் குறித்து ஆய்வு
சென்னை-பெங்களூரு- மைசூரு, தில்லி-வாரணாசி, மும்பை-நாக்பூர், மும்பை- ஐதராபாத் உள்பட 8 புதிய புல்லட் ரயில் வழித்தடங்களை உருவாக்குவது தொடர்பான ஆய்வை மேற்கொள்ள ரயில்வே தீர்மானித்துள்ளது.
தில்லி-வாரணாசி, மும்பை-நாக்பூர், தில்லி-அகமதாபாத், மும்பை- ஐதராபாத், சென்னை-பெங்களூரு- மைசூரு, வாரணாசி-ஹவுரா, தில்லி- அமிர்தசரஸ் ஆகிய வழித்தடங்களில் புல்லட் ரயில்களை இயக்க விரிவான திட்ட அறிக்கை தயாரிக்கவும் முடிவு செய்யப்பட்டுள்ளது. இந்த 8 வழித்தடங்களில் எந்த ஒரு திட்டத்திற்கும் இதுவரை ஒப்புதல் வழங்கப்படவில்லை என ரயில்வே அமைச்சர் திரு அஸ்வினி வைஷ்ணவ் மாநிலங்களவையில் எழுத்து மூலம் அளித்த பதிலில் கூறியுள்ளார்.
சட்டம் மற்றும் நீதித்துறை அமைச்சகம்
சட்டம் மற்றும் நீதித்துறை அமைச்சராக திரு கிரண் ரிஜிஜூ பதவி ஏற்பு
சட்டம் மற்றும் நீதித்துறை அமைச்சராக திரு கிரண் ரிஜிஜூ இன்று, பொறுப்பேற்றுக் கொண்டார். அதன்பின் பேட்டியளித்த அவர், ‘‘ சட்டம் மற்றும் நீதித்துறை அமைச்சராக எனக்கு மிகப் பெரிய பொறுப்பு வழங்கப்பட்டுள்ளது. மக்களின் எதிர்பார்ப்பை நிறைவேற்றுவது எனது முன்னுரிமையாக இருக்கும் மற்றும் வெளிப்படைத்தன்மையை பாதுகாக்க நான் எப்போதும் முயற்சிப்பேன்.
சட்ட மற்றும் நீதித்துறை அமைச்சராக பொறுப்பேற்கும் முன்பு, திரு கிரண் ரிஜிஜூ இளைஞர் விவகாரம் மற்றும் விளையாட்டுத்துறை அமைச்சராக 2019 மே முதல் 2021 ஜூலை வரை பணியாற்றினார் மற்றும் சிறுபான்மையினர் விவகாரத்துறை அமைச்சராக 2014 மே முதல் 2019 மே வரை பணியாற்றினர்.
தீவிர அரசியல் குடும்பத்தில் இருந்து வந்த திரு கிரண் ரிஜிஜூ, பொது விவகாரங்களில் மாணவர் பருவத்தில் இருந்தே ஆர்வம் காட்டினார். தனது 31வது வயதிலேயே காதி மற்றும் கிராம தொழில் ஆணையத்தின் உறுப்பினராக நியமிக்கப்பட்டார். கடந்த 2004ம் ஆண்டு, மேற்கு அருணாச்சலப் பிரதேச தொகுதியிலிருந்து 14வது மக்களவைக்கு தேர்வு செய்யப்பட்டார். நாடாளுமன்றத்தில் இவரது வருகைப்பதிவு 90 சதவீதத்துக்கும் மேல் உள்ளது. தேசிய மற்றும் சர்வதேச முக்கியத்துவம் வாய்ந்த பல கேள்விகளை இவர் நாடாளுமன்றத்தில் எழுப்பியுள்ளார்.
முக்கிய விவாதங்களில் பங்கேற்றுள்ளார்.
சிறந்த இளம் நாடாளுமன்றவாதியாகவும் இவர் திகழ்ந்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733610
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த 9 ஆண்டுகளில் பிரதமர் நரேந்திர மோடி தலைமையின் கீழ் இந்தியா எல்லையற்ற இடங்களைக் கடந்து வந்துள்ளது; இதற்கு முந்தைய சுமார் 60 ஆண்டுகளில் செய்யப்பட்ட முன்னேற்றத்தையும் விண்வெளித் துறை பாய்ச்சல் வேகத்தில் விஞ்சியுள்ளது என்று மத்திய அமைச்சர் டாக்டர் ஜிதேந்திர சிங் கூறியுள்ளார்
கடந்த 9 ஆண்டுகளில் பிரதமர் நரேந்திர மோடி தலைமையின் கீழ் இந்தியா எல்லையற்ற இடங்களைக் கடந்து வந்துள்ளது என்று மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் கூறியுள்ளார்.
புதுதில்லியில் இன்று இந்தியப் பாதுகாப்புத் துறை மாநாடு 2023-ல் உரையாற்றிய அவர், பாதுகாப்புத் தளவாடங்களுக்கு உள்நாட்டு வடிவமைப்பு மேம்பாடு மற்றும் உற்பத்தியை ஊக்கப்படுத்த கடந்த 9 ஆண்டுகளில் பல்வேறு கொள்கை முன்முயற்சிகளைப் பிரதமர் மோடி மேற்கொண்டதாகவும் இதன் மூலம் பாதுகாப்புத் துறையில் தற்சார்பு இந்தியாவை மேம்படுத்தியிருப்பதாகவும் கூறினார். இதன் விளைவாக முந்தைய சுமார் 60 ஆண்டுகளில் செய்யப்பட்ட முன்னேற்றங்களை விண்வெளித் துறை பாய்ச்சல் வேகத்தில் விஞ்சியுள்ளது என்று அவர் தெரிவித்தார்.
பாதுகாப்புத் துறையும், விண்வெளித்துறையும் ஒன்றோடொன்று தொடர்புடையது என்றும், இவற்றின் துரிதமான, உள்நாட்டு தன்மையுள்ள வளர்ச்சியை இணைப்பதில் உள்ள கொள்கை இடைவெளிகளை குறைக்கவும் பிரதமர் நடவடிக்கை எடுத்துள்ளார் என்று அவர் குறிப்பிட்டார்.
விண்வெளித்துறை பற்றி குறிப்பிட்ட டாக்டர் ஜிதேந்திர சிங், இது தனியார் பங்கேற்புக்கு திறந்து விடப்பட்டுள்ளது என்றும், இதனால் 3 ஆண்டுகளுக்குள் நூற்றுக்கும் அதிகமான ஸ்டார்ட்-அப் நிறுவனங்கள் இந்தத் துறையில் ஈடுபட்டுள்ளன என்றும் கூறினார். 2017-ல் சார்க் செயற்கைக்கோள் இயக்கத்தில் தொடங்கி லார்சன் அண்ட் டப்ரோ, எச்ஏஎல் ஆகியவற்றின் மூலம் 5 பிஎஸ்எல்வி சிறப்பு வாகனங்கள் உள்நாட்டிலேயே தயாரிக்கப்பட்டுள்ளன என்றும், ஒரே நேரத்தில் 104 செயற்கைக்கோள்கள் விண்ணில் செலுத்தப்பட்டுள்ளன என்றும் அவர் கூறினார்.
நமது இளைய மற்றும் தனியார் தொழில் நிறுவனங்களின் பலத்தாலும் புதியன கண்டுபிடிக்கும் ஆற்றலாலும் வரும் காலத்தில் உலகளாவிய விண்வெளித் தொழில்நுட்பத்தில் இந்தியா தலைமையேற்கும் என்று டாக்டர் ஜிதேந்திர சிங் கூறினார்.
சிறப்பு சேவைகள் மற்றும் கட்டுரைகள்
தொழிலாளர் அரசு ஈட்டுறுதி மருத்துவமனை விபத்து குறித்து விளக்கம்
கடந்த இரண்டு நாட்களாக பத்திரிகை மற்றும் தொலைக்காட்சி செய்திகளில் சென்னை கே கே நகரில் உள்ள தொழிலாளர் அரசு ஈட்டுறுதி மருத்துவமனையில் நிகழ்ந்த சிறுவிபத்து குறித்த புகைப்படம் தவறுதலாக சித்தரிக்கப்பட்டுள்ளது.
தொழிலாளர் அரசு காப்பீட்டுக் கழகம் சார்பாக அனுப்பி உள்ள செய்திக் குறிப்பில், “கடந்த சனிக்கிழமை  அன்று காலை 6.15 மணிக்கு மருத்துவமனையில் புதிதாக கட்டப்பட்ட உள் நோயாளிகள் வளாகத்தின் மூன்றாவது தளத்தின் ஒரு சிறு பகுதியில் உள்ள மேற்கூரை இடிந்து விழுந்தது. அந்த பிரிவில் நோயாளிகள் யாரும் அனுமதிக்கப்பட்டிருக்கவில்லை, அந்த வளாகத்தில் எதிர் திசையில் அமைந்துள்ள அறையில் ஆறு நோயாளிகள் இருந்தனர். விபத்து நிகழ்ந்த கட்டடத்தில் எந்த நோயாளிக்கும் பெரிய அளவில் காயம் ஏற்படவில்லை. ஒரு நோயாளிக்கும் மட்டும் காலில் சிறு காயம் ஏற்பட்டது. இந்த விபத்துக்கு மேற்கூரை பூச்சில் ஏற்பட்ட விரிசலே காரணம். ஆனால் இது சம்பந்தமாக பத்திரிகை மற்றும் தொலைக்காட்சி செய்திகளில் வெளிவந்துள்ள படங்கள் மற்றும் காணொலி காட்சிகள் தவறாக வழிநடத்தும் விதமாக அமைந்துள்ளது. மருத்துவக் கல்லூரியின் தலைவர் விரைந்து செயல்பட்டு அந்த வளாகத்தில் உள்ள நோயாளிகள், பணியாளர்கள் மற்றும் மாணவர்களை வேறு இடத்திற்கு பத்திரமாக அனுப்பிவைத்தார் என்று தெரிவிக்கப்பட்டுள்ளது.
பாதுகாப்பு அமைச்சகம்
பூடான் வீரருக்கு மரியாதைக்குரிய மோட்டிவேஷனல் கோப்பை, இந்திய ராணுவ அகாடெமியில் வழங்கப்பட்டது
டேராடூனில் உள்ள இந்திய ராணுவ அகாடெமியில் நடைபெற்ற சீர்மிகு விழாவில் பூடான் முடியரசை சேர்ந்த வெளிநாட்டு வீரரான இளநிலை அதிகாரி கின்லே நோர்புவுக்கு மரியாதைக்குரிய மோட்டிவேஷனல் கோப்பை வழங்கி கவுரவிக்கப்பட்டது.
அகாடெமியில் வழங்கப்பட்ட பயிற்சியின் போது அனைத்து பிரிவுகளிலும் மிகவும் சிறப்பாக செயல்பட்டதற்காக அவருக்கு இப்பதக்கம் வழங்கப்பட்டது. இதைத் தொடர்ந்து ராயல் பூடான் ராணுவத்தில் அவர் இணைக்கப்படுகிறார்.
ஒன்பது நாடுகளில் இருந்து பயிற்சி பெற்ற 84 வெளிநாட்டு வீரர்களில் நோர்புவும் ஒருவர் ஆவார். 2021 ஜூன் 12 அன்று இவர்கள் பயிற்சியை நிறைவு செய்கிறார்கள்.
சேவை பிரிவுகள், வெளிப்புற பயிற்சிகள் மற்றும் புத்தக ஆய்வு ஆகியவற்றில் சிறப்பாக செயல்பட்ட ஆப்கானிஸ்தானை சேர்ந்த எஹ்ஷனுல்லா சாடத்திற்கு சிறப்பு விருது வழங்கப்பட்டது.
தனது சிறப்பான பயிற்சி முறைகளுக்காக உலகெங்கும் இந்தியா ராணுவ அகாடெமி புகழ்பெற்றுள்ளது. இங்கு பயிற்சி பெறும் நான்கு வீரர்களில் ஒருவர் வெளிநாட்டவர் ஆவார். வீரர்களின் திறனை மதிப்பிடும் இந்த விருதுகள், பயிற்சி பெறும் வீரர்களுக்கு ஊக்கமளிக்கின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725958
----
(Visitor Counter : 164
பிரதமர் அலுவலகம்
பர்மிங்ஹாமில் காமன்வெல்த் போட்டிகள் 2022 துவங்கவிருப்பதை முன்னிட்டு இந்திய விளையாட்டு வீரர்கள் குழுவினருக்கு பிரதமர் வாழ்த்து
காமன்வெல்த் போட்டிகள் 2022, பர்மிங்ஹாமில் துவங்கவிருப்பதை முன்னிட்டு இந்திய விளையாட்டு வீரர்கள் குழுவினருக்கு பிரதமர் திரு நரேந்திர மோடி நல்வாழ்த்துகளைத் தெரிவித்துள்ளார்.
ட்விட்டர் பதிவில் பிரதமர் தெரிவித்ததாவது:
“பர்மிங்ஹாமில் காமன்வெல்த் போட்டிகள் 2022 துவங்கவிருப்பதை முன்னிட்டு இந்திய விளையாட்டு வீரர்கள் குழுவினருக்கு நல்வாழ்த்துகள். நமது வீரர்கள் தங்களது சிறப்பான பங்களிப்பை வழங்குவார்கள் என்றும், தங்களின் தலைசிறந்த விளையாட்டு செயல்பாடுகளினால் இந்திய மக்களைத் தொடர்ந்து ஊக்கப்படுத்துவார்கள் என்றும் நம்புகிறேன்.”
சுகாதாரம் மற்றும் குடும்ப நலத்துறை அமைச்சகம்
மத்திய சுகாதார அமைச்சர் டாக்டர் மன்சுக் மாண்டவியா 'ஆரோக்கியமான வலுவான இந்தியா' மாநாட்டை காணொலி மூலம் தொடக்கி வைத்தார்
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, சிக்கிமின் மாண்புமிகு கவர்னர் ஸ்ரீ கங்கா பிரசாத் முன்னிலையில் ‘ஆரோக்கியமான வலுவான இந்தியா’ மாநாட்டை இன்று தொடங்கி வைத்தார். இந்தியாவில் உடல் உறுப்பு-கண் தானத்தின் தற்போதைய சூழ்நிலையை விவாதிப்பதும் எதிர்காலத்தில் வரவிருக்கும் சவால்களுக்கு தீர்வு காண்பதும் மாநாட்டின் நோக்கம் ஆகும்.
மாநாட்டில் உரையாற்றிய மத்திய சுகாதார அமைச்சர் மாநாட்டின் உன்னதமான காரணத்தைப் பாராட்டினார். "நமது கலாச்சார பாரம்பரியத்தில் நமது சொந்த நலன் மட்டுமல்ல, மற்றவர்களின் நலனையும் பற்றி சிந்திக்கிறோம், மேலும் உறுப்பு தானம் பற்றிய பிரச்சினை அத்தகைய பார்வையுடன் இணைக்கப்பட்டுள்ளது" என்று அவர் கூறினார்.
மனித நேயத்திற்காக தங்கள் உறுப்புகளை தானம் செய்ய மக்கள் முன்வருவதை ஊக்குவிக்க, மக்கள் இயக்கமாக இதனை மாற்றவேண்டும் என்று கேட்டுக்கொண்டார். “உறுப்பு தானம் செய்ய மக்களை ஊக்குவிக்க அரசாலோ அல்லது தன்னார்வ தொண்டு நிறுவனங்களாலோ மட்டும் சாத்தியமில்லை. பிரச்சாரம் வெற்றிபெற அது மக்கள் இயக்கமாக இருக்க வேண்டும்," என்றார் அவர்.
உடல்-உறுப்பு-கண் தானம் குறித்த தேசிய மக்கள் இயக்கம் வெற்றி பெற உழைக்குமாறு டாக்டர் மாண்டவியா அனைவரையும் ஊக்கப்படுத்தினார். “உறுப்பு தானம் என்ற இலக்கை அதன் அனைத்து முயற்சிகளையும் ஆதரிப்பதற்கு அமைச்சகம் முழு மனதுடன் உறுதிபூண்டுள்ளது” என்று அவர் கூறினார்.